Diari Oficial de la Generalitat Valenciana


Sumari del DOGV 6390, del 04-11-2010 (2010/11456)

Notificació de la sentència dictada en el judici de divorci contenciós número 144/2010.
---------------------------------------------------------------------------------------

### Dades del document

Número de DOGV
:   6390

Data del DOGV
:   04-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11807


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici de divorci contenciós número 144/2010. [2010/11576]  
Divorci contenciós 000144/2010-R  
De: Emilia Forés Sánchez.  
Procuradora: Teresa Sancho Gómez.  
Contra: Camilo Puente Puig.  
En aquest procediment de divorci contenciós número l44/10-R seguit a instàncies d'Emilia Forés Sánchez contra Camilo Puente Puig s'ha dictat la sentència, que, literalment, és com segueix:  
«Sentència número 000617/2010  
Jutge que la dicta: Rafael Carbona Rosaleñ.  
Lloc: València.  
Data: 8 d'octubre de 2010.  
Part demandant: Emilia Forés Sánchez.  
Advocat: Sergio Alejandro Soria Velázquez.  
Procuradora: Teresa Sancho Gómez.  
Part demandada: Camilo Puente Puig.  
Advocat: -   
Procurador: -  
Objecte del judici: divorcis no consensuats.  
València, 7 d'octubre de 2010.  
Rafael Carbona Rosaleñ, magistrat jutge de Primera Instància número 26 de València, he vist aquestes actuacions de divorci, tramitades davant d'aquest Jutjat amb el número 144/2010 a instàncies d'Emilia Forés Sánchez, representada per la procuradora senyora Sancho Gómez , i assistida pel lletrat, el senyor Soria Velázquez, contra el seu espòs, Camilo Puente Puig, declarat en rebel·lia, i d'acord amb els següents.  
Antecedents de fet:  
Primer. Que el procurador del demandant, i sobre la base dels fets que exposava en la demanda i pels fonaments jurídics que indicava, sol·licitava que es dictara sentència estimatòria i es disposava al divorci dels cònjuges amb aprovació de les mesures que s'indicaven i la condemna expressa a costes del demandat en cas que s'hi oposara.  
Segon. Que una vegada admesa a tràmit la demanda es va procedir a la citació a termini de l'espòs demandat que no va comparéixer a pesar de practicar-se aquesta diligència a través d'edictes, i va ser declarat en rebel·lia, considerant-se evacuat aquest tràmit i indicant-se la vista corresponent del judici verbal en el qual va comparéixer, la demandant i la qual es va acordar la recepció a prova, ja que així ho havia sol·licitat aquesta part, i es va practicar aquesta amb el resultat que consta en les actuacions i es va acordar tot seguit unir les proves practicades amb citació de les parts per a sentència.  
Tercer. Observades les regles del procediment.  
Fonaments de dret:  
Primer. L'esposa demandant, a través de la representació indicada, sol·licita en el seu escrit de demanda que s'acorda el divorci del seu espòs, per la concurrència del requisit de l'article 86 del Codi Civil, amb tots els efectes inherents a aquesta, sense sol·licitar cap mesura per a regular aquesta situació, atesa la inexistència de béns o fills comuns i el poc de temps que, segons sembla, va durar la convivència conjugal.  
Segon. Que a través de la prova documental aportada ha quedat prou acreditada la concurrència del requisit de divorci de l'article 86 del Codi Civil i per això pertoca disposar en aquest sentit, de conformitat amb el que s'ha sol·licitat en la demanda, declarant el divorci dels cònjuges indicats, que de conformitat amb el que estableixen els articles 90 i següents del Codi Civil davant de la falta d'una altra petició no requerirà l'adopció de cap mesura.  
Tercer. Atesa la naturalesa d'aquest tipus de procediments i com que no s'ha mostrat oposició, no pertoca la imposició de costes.  
Vistos els articles esmentats i tots altres que hi són aplicables de manera general i pertinent.  
Dispositiva  
Estime la demanda interposada per Emilia Forés Sánchez contra Camilo Puente Puig, i declare el divorci i la dissolució del matrimoni format entre ambdós, amb tots els efectes inherents a aquesta, sense que pertoque adoptar mesures.  
Manera d'impugnació: mitjançant un recurs d'apel·lació davant d'aquest Jutjat; no obstant això, es portarà a terme el que s'ha disposat. El recurs ha d'interposar-se per escrit dins del termini de cinc dies amb la indicació de la infracció comesa al parer del recurrent, i sense aquests requisits no s'admetrà el recurs. Haurà d'efectuar-se la consignació de 50 euros, en el compte de dipòsits i consignacions d'aquest Jutjat, obert en Banesto: 030; Oficina: 3072; DC: 20; Compte del Jutjat: 8757697413; en descripció: 11930000-02 - número del procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; segons que estableix la disposició addicional quinzena de la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.  
No pertoca fer un pronunciament exprés sobre la imposició de les costes.  
Una vegada siga ferma aquesta resolució i transcorreguts els terminis de rescissió, comuniqueu-la al registre civil on conste inscrit el matrimoni.  
Aquesta és la meua sentència, que jutjant definitivament pronuncie, mane i firme».  
I atés que el demandat esmentat, Camilo Puente Puig, en parador desconegut, expedisc aquest edicte a fi que li valga de notificació de forma deguda.  
València, 8 d'octubre de 2010.- La secretària judicial: Alicia Ordeig Rabadán.